
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΠΡΩΤΟ Αρ. Φύλλου 34 

27 Φεβρουάριου 2008 


ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘΜ. 15 
Τροποποίηση διατάξεων του π.δ. 386/1995 (ΦΕΚ 216/ 
τ. Α') «Καθορισμός της εξειδίκευσης στη Λοιμωξιολογία 
και της εξειδίκευσης στην Κλινική Μικροβιολογία» 
όπως τροποποιήθηκε με το π.δ. 161/2001 (ΦΕΚ 146/ 
τ. Α') και με το π.δ. 196/2003 (ΦΕΚ 156/τ. Α'). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη : 

1. Τις διατάξεις του άρθρου 83 του ν. 2071/1992 (ΦΕΚ 
123/τ. Α') «Εκσυγχρονισμός και Οργάνωση Συστήματος 
Υγείας». 

2. Τις διατάξεις του άρθρου 29Α του ν. 1558/1985 (ΦΕΚ 
137/τ. Α') «Κυβέρνηση και Κυβερνητικά Όργανα», όπως 
αυτό προστέθηκε με το άρθρο 27 του ν. 2081/1992 (ΦΕΚ 
154/τ. Α') και αντικαταστάθηκε με το άρθρο 1, παρ. 2Α 
του V. 2469/1997 (ΦΕΚ 38/τ. Α'). 

3. Την υπ’ αριθμ. ΓΠ οικ.125549/2007 (ΦΕΚ 1962/τ. Β') 
απόφαση του Πρωθυπουργού και του Υπουργού Υγείας 
και Κοινωνικής Αλληλεγγύης «Ανάθεση αρμοδιοτήτων 
στους Υφυπουργούς Υγείας και Κοινωνικής Αλληλεγ¬ 
γύης Γεώργιο Παπαγεωργίου και Γεώργιο Κωνσταντό- 
πουλο». 

4. Την από 8.7.2005 εισήγηση της Ελληνικής Εταιρείας 
Λοιμώξεων. 

5. Την από 17.7.2007 εισήγηση της Ελληνικής Παιδια¬ 
τρικής Εταιρείας. 

6. Την από 17.7.2007 εισήγηση της Ελληνικής Εταιρείας 
Εσωτερικής Παθολογίας. 

7. Την υπ’ αριθμ. 2 απόφαση της 203ης/25.7.2006 Ολο¬ 
μέλειας του Κεντρικού Συμβουλίου Υγείας (ΚΕΣΥ). 

8. Την υπ’ αριθμ. 5 απόφαση της 208ης/15.2.2007 Ολο¬ 
μέλειας του Κεντρικού Συμβουλίου Υγείας (ΚΕΣΥ). 

9. Το γεγονός ότι από τις διατάξεις του παρόντος 
δεν προκαλείται δαπάνη σε βάρος του Κρατικού Προ¬ 
ϋπολογισμού. 

10. Την υπ’ αριθμ. Δ 227/2007 γνωμοδότηση του Συμ¬ 
βουλίου της Επικρατείας, ύστερα από πρόταση του 
Υπουργού Υγείας και Κοινωνικής Αλληλεγγύης, απο¬ 
φασίζουμε: 


Άρθρο Μόνο 

Η παράγραφος 3 του εδαφίου IV του άρθρου 3 του 
π.δ. 386/1995 (ΦΕΚ 216/τ. Α'), που προστέθηκε με το άρ¬ 
θρο 1 του π.δ. 196/2003 (ΦΕΚ 156/τ. Α'), αντικαθίσταται 
ως εξής : 

«3.α) Ιατροί Παθολόγοι ή Παιδίατροι, που ήδη υπηρε¬ 
τούν σε παθολογικά ή παιδιατρικά τμήματα του ΕΣΥ ή 
Πανεπιστημιακών Κλινικών, ως ιατροί του ΕΣΥ ή ως μέλη 
ΔΕΠ επί τριετία στο αντικείμενο των λοιμώξεων, μετά 
την αναγνώριση ως Κέντρων εξειδίκευσης, μπορούν να 
αναγνωρίσουν την εξειδίκευσή τους στη Λοιμωξιολογία, 
μετά από γνώμη του ΚΕΣΥ, και να αποκτούν τον τίτλο 
της εξειδίκευσης κατόπιν εξετάσεων, σύμφωνα με το 
άρθρο 4 παρ.1 του παρόντος. 

β) Ιατροί Παθολόγοι ή Παιδίατροι, οι οποίοι δεν κα¬ 
τέχουν θέσεις ιατρών ΕΣΥ ή Πανεπιστημίσυ και ήδη 
υπηρετούν ως επιστημονικοί συνεργάτες με ειδικές 
συμβάσεις (έργου ή εργασίας) με το Πανεπιστήμιο σε 
αναγνωρισμένα Κέντρα εξειδίκευσης στη Λοιμωξιολο- 
γία ή ως ιατροί του Κέντρου Ελέγχου και Πρόληψης 
Νοσημάτων (ΚΕ.ΕΛ.Π.ΝΟ.) αποσπασμένοι στα παραπάνω 
Κέντρα, μπορούν - με την συμπλήρωση τριετούς υπηρε¬ 
σίας στο αντικείμενο των λοιμώξεων - να αναγνωρίσουν 
την εξειδίκευσή τους στην Λοιμωξιολογία, μετά από 
γνώμη του ΚΕΣΥ, και να αποκτούν τον τίτλο εξειδίκευ- 
σης κατόπιν εξετάσεων, σύμφωνα με το άρθρο 4 παρ. 1 
του παρόντος. 

γ) Ιατροί Παθολόγοι ή Παιδίατροι, που ήδη υπηρετούν 
σε παθολογικά τμήματα του ΕΣΥ ή Πανεπιστημιακών 
Κλινικών - εφόσον έχουν μετεκπαιδευτεί μετά την κτήση 
του αντίστοιχου τίτλου ειδικότητας σε αναγνωρισμένα 
Κέντρα εξειδίκευσης στη Λοιμωξιολογία της αλλοδαπής 
και τους υπολείπεται χρόνος εξειδίκευσης - μπορούν να 
τοποθετηθούν ως υπεράριθμοι με απόφαση του ΚΕΣΥ 
και αφού συμπληρώσουν τον υπολειπόμενο χρόνο να 
αποκτούν τον τίτλο εξειδίκευσής τους, κατόπιν εξετά¬ 
σεων, σύμφωνα με το άρθρο 4 παρ.1 του παρόντος. 

δ) Στρατιωτικοί ιατροί Παθολόγοι ή Παιδίατροι, καθώς 
και υπότροφοι ξένων χωρών, μπορεί να τοποθετούνται 
για μετεκπαίδευση ως υπεράριθμοι σε αναγνωρισμένα 
Κέντρα εξειδίκευσης στη Λοιμωξιολογία μετά από γνώ¬ 
μη του ΚΕΣΥ και αφού συμπληρώσουν τον απαιτούμενο 
(από τις διατάξεις του π.δ. 386/1995, όπως τροποποιήθη¬ 
κε και ισχύει) χρόνο να αποκτούν τον τίτλο εξειδίκευσης 

κατόπιν εξετάσεων, σύμφωνα με το άρθρο 4 παρ. 1 του 
παρόντος. 

ε) Ιατροί παθολόγοι ή παιδίατροι που μετά τον τίτλο 
ειδικότητας απέκτησαν αναγνωρισμένο τίτλο μεταπτυ¬ 
χιακών σπουδών διάρκειας τουλάχιστον δυο εξαμήνων 
στο πεδίο των λοιμώξεων και έκτοτε εργάζονται σε 
αντίστοιχη Κλινική του ΕΣΥ ή του Πανεπιστημίου με 
οργανική και μόνιμη τοποθέτηση, λειτουργούν δε του¬ 
λάχιστον επί 5ετία έως σήμερα ως συνεργάτες της 
Κλινικής τους αυτής για το αντικείμενο των λοιμώξεων 
με το αναγνωρισμένο Κέντρο Λοιμώξεων του ιδίου Νο¬ 
σοκομείου σύμφωνα με κοινή βεβαίωση του Διευθυντού 
της Κλινικής τους και του υπευθύνου του Κέντρου Λοι¬ 
μώξεων του Νοσοκομείου, δύνανται να αποκτήσουν την 


ειδικότητα της Λοιμωξιολογίας με απόφαση του ΚΕΣΥ, 
ύστερα από εξετάσεις». 

Η ισχύς του παρόντος π.δ. αρχίζει από τη δημοσίευσή 
του στην Εφημερίδα της Κυβερνήσεως. 

Στον Υπουργό Υγείας και Κοινωνικής Αλληλεγγύης 
αναθέτουμε τη δημοσίευση και εκτέλεση του παρόντος 
διατάγματος. 

Αθήνα, 11 Φεβρουάριου 2008 

ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΑΡΟΛΟΣ ΓΡ. ΠΑΠΟΥΛΙΑΣ 

ο ΥΠΟΥΡΓΟΣ 

ΥΓΕΙΑΣ ΚΑΙ ΚΟΙΝΩΝΙΚΗΣ ΑΛΛΗΛΕΓΓΥΗΣ 

ΔΗΜΗΤΡΙΟΣ ΑΒΡΑΜΟΠΟΥΛΟΣ 

